stanford-oval/wikipedia huggingface dataset:
ההמנון הקיסרי האוסטרי
מילות ההמנון

מילות הגרסה הסופית מ-1854.
| תרגום לעברית (מאת שמעון בכרך, 1873) | גרמנית |
| --- | --- |
1. יגן, יעזור, ינצור, יחונן  אל מלכנו וארצנו,  עוז אמונתו כסאו יכונן,  וחכמת ידיו תנחנו;  נזר אבותיו נשמרה יחד  תמיד מול כל הקמים,  עֵסְטְרַייך והַבּסבּוּרְג מבלי כחד,  חבורים הם כל הימים.    2. תמימי לבב נפש נחרף,  בעד צדקות ומשרים,  ובתקות עוז נחגור חרב,  בעת הרשע ראש ירים:  כמו בימים צבאותינו  ענדו למו זר תהילה,  נתנה נפש בעד מלכנו,  בעד ארצנו בלב-גילה.    3. בטח בין החומותיים,  ידי הלוחמים יגינו,  על כל אשר בעמל כפים,  מדע והשכל הכינו;  ברכה תהיה מנת הארץ,  ובברכתה תהילתה;  שלום-אל סביבה מבלי פרץ,  ובאור שמש שלוותה!    4. בקשר אמיץ נתחברה,  כי בחבר גם העוז.  יהיה הכבד קל במהרה,  אם יתאחדו הכוחות,  מטרת קודש לעינינו,  בחבלי אחוה מאולמים,  עוז למלך, עוז לארצנו,  עֵסְטְרַייך יעמוד לעולמים.    5. רבת יופי חן וחנינה,  תשב מלכה בצדהו,  עדנת נפש לא הזקינה  בנועם והדר תעטרהו.  יברך אל רוחה הרחבה,  חסדו יהי לה חומה וחיל;  יחי פרַאנץ יאָזֶעף ואלישבע  וכל בית הַבּסבּוּרְג יברך אל.: 1. Gott erhalte, Gott beschütze  Unsern Kaiser, unser Land!  Mächtig durch des Glaubens Stütze  Führ’ er uns mit weiser Hand!  Laßt uns seiner Väter Krone  Schirmen wider jeden Feind:  Innig bleibt mit Habsburgs Throne  Österreichs Geschick vereint.    2. Fromm und bieder, wahr und offen  Laßt für Recht und Pflicht uns stehn;  Laßt, wenns gilt, mit frohem Hoffen  Mutvoll in den Kampf uns gehn!  Eingedenk der Lorbeerreiser  Die das Heer so oft sich wand:  Gut und Blut für unsern Kaiser,  Gut und Blut fürs Vaterland!    3. Was der Bürger Fleiß geschaffen  Schütze treu des Kriegers Kraft;  Mit des Geistes heitren Waffen  Siege Kunst und Wissenschaft!  Segen sei dem Land beschieden  Und sein Ruhm dem Segen gleich;  Gottes Sonne strahl’ in Frieden  Auf ein glücklich Österreich!    4. Laßt uns fest zusammenhalten,  In der Eintracht liegt die Macht;  Mit vereinter Kräfte Walten  Wird das Schwere leicht vollbracht,  Laßt uns Eins durch Brüderbande  Gleichem Ziel entgegengehn!  Heil dem Kaiser, Heil dem Lande,  Österreich wird ewig stehn!    5. An des Kaisers Seite waltet,  Ihm verwandt durch Stamm und Sinn,  Reich an Reiz, der nie veraltet,  Uns’re holde Kaiserin.  Was als Glück zu höchst gepriesen  Ström’ auf sie der Himmel aus:  Heil Franz Josef, Heil Elisen,  Segen Habsburgs ganzem Haus!
גרסאות נוספות של ההמנון והנעימה

הלחן שימש גם את ההמנון של הרפובליקה האוסטרית הראשונה, וכן גם את המנון גרמניה.
כמו כן, לאחר הדחת בית הבסבורג והקמת הרפובליקה הגרמנית האוסטרית, נכתב שיר, בגלות, רחוק מהארץ (בגרמנית: In Verbannung, fern den Landen) המייחל להחזרת המונרכיה והכתרת אוטו פון הבסבורג שהיה בגלות באותם בימים:
| תרגום לעברית | גרמנית |
| --- | --- |
בגלות, רחוק מהארץ  כי אתה תקוותה של אוסטריה  אוטו, בנאמנות רבה  נעמוד לצידך כמו אבן.  לך, קיסר שלי, מיועדת   תהילה ישנה, והצלחה חדשה!  סוף סוף תביא לעמים שלום,  תשוב למולדת במהרה!: In Verbannung, fern den Landen  Weilst Du, Hoffnung Österreichs.  Otto, treu in festen Banden  Steh’n zu Dir wir felsengleich.  Dir, mein Kaiser, sei beschieden  Alter Ruhm und neues Glück!  Bring den Völkern endlich Frieden,  Kehr zur Heimat bald zurück!
ראו גם

המנון גרמניה
המנון אוסטריה (1929–1938)
הערות שוליים

↑  שמעון בכרך, "יום מלכנו: מזמור שיר לשיר במקהלות והמון חוגג בבתי יעקב ואהלי ישורון בארצות עסטרייך ואונגרן", בוריאן וגרינבוים תרל"ד. עמ' 2.
↑  Österreichs Kaiserhymne, www.twschwarzer.de, ‏17 בפברואר, 2002
| --- | --- |
בקרת זהויות :  MusicBrainz work: 9302e92d-c9fb-473f-8601-9f6ce0c387af 
אוטו, נסיך הכתר של אוסטריה בשנות העשרים
הנס-יירגן שטומפף

| --- | --- |

הנס-יירגן שטומפף (במרכז) עם היילמאר סילאסוואו
 לידה:  15 ביוני 1889 קולברג, הקיסרות הגרמנית הקיסרות הגרמנית
 פטירה:  9 במרץ 1968 (בגיל 78) פרנקפורט, גרמניה המערבית גרמניה המערבית
 מקום קבורה:  Zentralfriedhof Bad Godesberg 
 מדינה:  גרמניה 
 השתייכות:  הקיסרות הגרמנית הקיסרות הגרמנית   רפובליקת ויימאר רפובליקת ויימאר   גרמניה הנאצית גרמניה הנאצית   גרמניה הנאצית ממשלת פלנסבורג
 תקופת הפעילות:  1907–1945 (כ־38 שנים)
 דרגה:   גנרל-אוברסט
 תפקידים בשירות
 מפקד צי האוויר הראשון   מפקד צי האוויר החמישי ראש מטה הלופטוואפה
 פעולות ומבצעים
 מלחמת העולם הראשונה  מלחמת העולם השנייה הפלישה לפולין
 עיטורים
   צלב האבירים של צלב הברזל   צלב הברזל דרגה ראשונה   צלב הברזל דרגה שנייה
 
הנס-יירגן שטומפף (בגרמנית: Hans-Jürgen Stumpff;‏ 15 ביוני 1889 – 9 במרץ 1968) היה גנרל בלופטוואפה במלחמת העולם השנייה ובסיומה היה אחד מהחותמים על כניעת גרמניה הנאצית.
ביוגרפיה > קריירה מוקדמת

שטומפף נולד ב-15 ביוני 1889 בקולברג שבפומרניה, ובשנת 1907 התגייס לצבא הקיסרות הגרמנית. במלחמת העולם הראשונה הוא שירת במטה הכללי, עוטר בצלב הברזל דרגה ראשונה ושנייה, ובסיום המלחמה הועלה לדרגת האופטמן.
ברפובליקת ויימאר הוא שירת כקצין מטה במיניסטריון הרייכסווהר.
עם עליית הנאצים לשלטון החל הרמן גרינג לבנות את חיל האוויר (לופטוואפה) למרות שזה היה אסור לפי הסכם ורסאי. הוא מינה את שטומף בספטמבר 1933 לראש מחלקת כוח האדם בלופטוואפה בדרגת אוברסט-לויטננט. כשהלופטוואפה הפך חוקי ב-1935 הוא מונה לראש המטה של החיל עד ינואר 1939. ב-1938 הועלה לדרגת גנרל חיל האוויר.
ביוגרפיה > מלחמת העולם השנייה

במלחמת העולם השנייה הוא שימש כמפקד צי האוויר הראשון, ולאחר מכן שימש כמפקד צי האוויר החמישי שפעל מבסיסים בנורווגיה בהפצצות על סקוטלנד וצפון אנגליה. הוא הועלה לדרגת גנרל-אוברסט והוענק לו צלב האבירים של צלב הברזל.
ב-1944 מונה למפקד כוחות הלופטוואפה להגנה על גרמניה מהפצצות בעלות הברית. הלופטוואפה חדל להתקיים למעשה ככוח משמעותי בינואר 1945 לאחר הקרב על הבליטה. באפריל 1945 פוטר גרינג ומחליפו רוברט ריטר פון גריים, נאצי מושבע, היה פצוע ועצור בידי האמריקאים. דניץ בחר בשטומפף לייצג את הלופטוואפה בטקס חתימת הסכם הכניעה בברלין ב-8 במאי 1945 ביחד עם וילהלם קייטל והנס-גאורג פון פרידבורג.
ביוגרפיה > לאחר המלחמה

לאחר מכן שימש כמפקד בפועל של הלופטוואפה (שלא היה קיים) בממשלת פלנסבורג. הוא נעצר עם כל חברי הממשלה הזאת ב-23 במאי 1945. עד 1947 היה שבוי מלחמה בבריטניה, ולאחר מכן התגורר בפרנקפורט עד מותו ב-9 במרץ 1968.
הערות שוליים

↑  המרשל באלבו בברלין, דבר, 10 באוגוסט 1938
↑  שינויים חשובים במטה הגרמני, משמר, 7 באפריל 1944
| גנרל-אוברסטים וגנרל-אדמירלים בוורמאכט, בלופטוואפה ובקריגסמרינה במלחמת העולם השנייה ואוברסט-גרופנפיהררים באס אס |
| --- | --- | --- |
| גנרל-אוברסטים | וילהלם אדם • ארנסט אודט • הנס-יירגן פון ארנים • יוהנס בלסקוביץ • לודוויג בק • היינץ גודריאן • אולריך גראוארט • פרידריך דולמן • אדוארד דיטל • אוטו דסלוך • קורט האזה • פרנץ האלדר • הנס הובה • קרל-אדולף הולידט • הרמן הות • גוטהרד היינריצי • ולטר הייץ • קרל הילפרט • קורט פון המרשטיין-אקוורד • אריך הפנר • יוזף הרפה • הוברט וייזה • היינריך פון ויטינגהוף • ולטר וייס • הנס פון זלמות • אלפרד יודל • ארווין ינקה • הנס ישונק • אלכסנדר להר • גאורג לינדמן • ברונו לרצר • אברהרד פון מקנזן • ניקולאוס פון פאלקנהורסט • פרידריך פרום • ורנר פון פריטש • יוהנס פריסנר • קורט צייטצלר • גינטר קורטן • אלפרד קלר • ארהרד ראוס • ריכרד רואוף • גינטר רידל • גאורג-הנס ריינהרדט • לותר רנדוליץ • אויגן פון שוברט • קורט שטודנט • הנס-יורגן שטומפף • אדולף שטראוס • קרל שטרקר • רודולף שמידט |  |
| גנרל-אדמירלים | קונרד אלברכט • הרמן בהם • קרל ויצל • ולטר ורצכה • אלפרד זאלווכטר • וילהלם מרשל • הנס-גאורג פון פרידבורג • אוסקר קומץ • רולף קרלס • אוטו שולצה • אוטו שניוינד |  |
| אוברסט-גרופנפיהררים | יוזף דיטריך • קורט דליגה • פאול האוסר • פרנץ שוורץ |  |
| --- | --- |
בקרת זהויות :  GND: 123212365X  VIAF: 2492161938123039870002   WorldCat (עם VIAF): 2492161938123039870002
הודא סולטאן

| --- | --- |

 לידה:  15 באוגוסט 1925 טנטא, ממלכת מצרים
 פטירה:  5 ביוני 2006 (בגיל 80) שישה באוקטובר, מצרים
 שם לידה:  بهيجة عبد السلام عبد العال 
 מדינה:  מצרים 
 בן או בת זוג:  פריד שאווקי  Fouad El Jazairly  Hassan AbdulSalam 
 צאצאים:  Nahed Farid Shawqi 
 פרופיל ב-IMDb
 
הודא סולטאן (בערבית: هـدى سلطان; 15 באוגוסט 1925 – 5 ביוני 2006) הייתה שחקנית וזמרת מצרית. ידועה בעיקר בתור תפקידי האם שגילמה בקולנוע ובטלוויזיה המצריים. סולטאן קיבלה פרסים רבים, במיוחד בגין מחזות זמר בהם שיחקה תפקידים משניים. במשך 56 שנות הקריירה שלה שיחקה במאות סרטים.
ביוגרפיה

סולטאן נולדה ב-15 באוגוסט 1925 בעיר הכפרית טנטא למשפחה ממעמד נמוך. השלישית מבין חמישה אחים, כאשר אחד מאחיה היה האמן הנודע מוחמד פווזי. שם הלידה שלה היה "בהיגה עבד אל-עאל", אך היא אימצה את השם "הודא סולטאן" בהמלצת מפיקים מהקולנוע המצרי שטענו ששם הלידה שלה נשמע כפרי מדי.
סולטאן נישאה חמש פעמים. אישה הראשון, מוחמד נאגוויב, היה פקיד ממשלה חשוב שלא הסכים לסטטוס התהילה של אשתו ולכן התגרש ממנה זמן קצר לאחר שיצא הסרט הראשון בו שיחקה. אישה השני היה מפיק קולנוע מצרי ואישה השלישי היה פואד אל-אטרש, אחיו של הזמר פריד אל-אטרש. היא התגרשה מאל-אטרש כדי להינשא לשחקן המוביל פריד שאווקי. לאחר מכן התחתנה עם הבמאי חסן עבד אל סלאם.
לסולטאן נולדה בת אחת מאישה הראשון, ושתי בנות מאישה הרביעי, שאחת מהן, נאהד, מפיקת קולנוע. הנכדה שלה, נאהד א-סבאעי, היא שחקנית.
בשנת 2006 נפטרה סולטאן בגיל 81, לאחר מאבק עם סרטן הריאה, בבית החולים דאר אל-פואד שבשישה באוקטובר.
קריירה

בשנת 1950, כיכבה סולטאן בסרט הראשון שלה, "סת אל-חסן" (אשת היופי). לאחר מכן התחתנה עם שאווקי, וביחד היו צמד ששיחק יחד בסרטים רבים. חלק מהסרטים המפורסמים בהם שיחקה הם: "אל-פתוואה" (הבריון), "אמראה פי אל-טאריק" (אישה בכביש), "שי פי סדרי" (משהו בליבי), "אל-איחתיאר" (הבחירה), ו-"אל-וודאע בונבארת" (להתראות בונפרטה).
הערות שוליים

1 2 3  "Leading Egyptian actress dies". Al Jazeera. 6 ביוני 2006. נבדק ב-9 באוקטובר 2020. {{cite web}}:  (עזרה)
1 2 3  "Huda Sultan – Biography". IMDb. נבדק ב-9 באוקטובר 2020. {{cite web}}:  (עזרה)
| --- | --- |
בקרת זהויות :  VIAF: 299670819   WorldCat (עם VIAF): 299670819
הולם אוף פאפא

| --- | --- |

 נתונים גאוגרפיים
 מיקום:  האוקיינוס האטלנטי 
 קואורדינטות:  59°21′02″N 2°52′07″W﻿ / ﻿59.350530555556°N 2.8686805555556°W﻿ / 59.350530555556; -2.8686805555556
 שטח:  21 הקטאר
 אורך:  1 קילומטר
 רוחב:  0.15 קילומטר
 נתונים מדיניים
 מדינה:  הממלכה המאוחדת 
 אוכלוסייה:  0
 אזור זמן:  UTC+0
  (למפת סקוטלנד מוגדלת) אדינבורו גלאזגו אברדין פייזלי אייר פרת' אינוורנס לוכגילפהד דנדי איי שטלנד  אורקני האיים ההברידיים  אנגליה צפון אירלנד  אירלנד האוקיינוס האטלנטי  הים הצפוני הולם אוף פאפא(למפת סקוטלנד רגילה) אדינבורו גלאזגו אברדין פייזלי אייר פרת' אינוורנס לוכגילפהד דנדי איי שטלנד  אורקני האיים ההברידיים  אנגליה צפון אירלנד  אירלנד האוקיינוס האטלנטי  הים הצפוני הולם אוף פאפא
 
הולם אוף פאפא (באנגלית: Holm of Papa - נהגה "הולם אב פאפא") או הולם אוף פאפיי (Holm of Papay) או פאפאי הולם (Papay Holm) הוא אי בלתי מיושב הממוקם בצפון איי אורקני שבצפון סקוטלנד בממלכה המאוחדת. שטחו של האי כ-150 דונם, והוא ממוקם כ-100 מטרים מזרחית מהאי פאפא וסטריי.
באי מתגוררת מושבה של כלבי ים.
היסטוריה

ממצאים ארכאולוגיים שהתגלו באי מלמדים כי האי שימש אתר קבורה בתקופה הנאוליתית, ככל הנראה אתר של מתיישבים שהתגוררו בנפ או'האואר שבאי הסמוך. באי התגלה קבר חצוב המתוארך לכ-5,500 שנה לפני זמננו, שעל קירותיו התגלו תגליפי אבן. חדר זה, וכן שני חדרי קבורה נוספים הסמוכים לו, שימשו כאתר קבורה ציבורי של התושבים הקדומים. ככל הנראה הונחו גופות הנפטרים במקום גלוי, ורק לאחר שבשר הגופות נאכל על ידי ציפורים הונחו העצמות בתוך תאי הקבורה.
החפירה הארכאולוגית הראשונה באי נערכה בשנת 1849. בשנת 1929 נבנה גג בטון במטרה להגן על המבנה. במסגרת הבניה של הגג נחסם פתח הכניסה המקורי למבנה הקבר (שהיה ממוקם בצידו) וכיום ניתן להיכנס אל הקבר באמצעות פתח בתקרת הבטון.
הולמנקולבאקן

| --- | --- |

צילום של מקפצת הולמנקולבאקן משנת 2010
 מידע כללי
 סוג:  ski jumping hill 
 כתובת:  הולמנקולן 
 מיקום:  אוסלו 
 מדינה:  נורווגיה 
 הקמה ובנייה
 תקופת הבנייה:  ?–1892
 תאריך פתיחה רשמי:  1892 
 קואורדינטות:  59°57′50″N 10°40′04″E﻿ / ﻿59.963888888889°N 10.667777777778°E﻿ / 59.963888888889; 10.667777777778
 www.holmenkollen.com
  (למפת אוסלו מוגדלת) הולמנקולבאקן(למפת אוסלו רגילה) הולמנקולבאקן he
 
הולמנקולבאקן (בנורווגית: Holmenkollbakken) היא מקפצת סקי גדולה הממוקמת בשכונת הולמנקולן אשר באוסלו שבנורווגיה. מקפצת הסקי של הולמנקולן היא מאתרי התיירות המתויירים ביותר בנורווגיה אותה פוקדים כמיליון מבקרים מדי שנה. מקפצת הסקי ממוקמת בגובה 371 מטרים מעל פני הים וישנה קומת תצפית בראש המקפצה הפתוחה לציבור.
המתקן, אשר הוא אחד ממקפצות הסקי הגדולות בעולם, מסוגל להכיל עד 70,000 צופים.
פסטיבל הסקי של הולמנקולן(אנ') נערך לראשונה במקום בחורף 1892. מאז ואילך נערך במקום מדי חורף פסטיבל הסקי של הולמנקולן - מלבד בשנת 1898 ובמהלך מלחמת העולם השנייה (1941–1945). במקפצת הסקי נערכו גם חלק מהתחרויות של אולימפיאדת החורף של שנת 1952 ואליפות העולם הנורדית בסקי של FIS בשנים 1930, 1966, 1982 ו -2011.
לאורך השנים מקפצת הסקי נבנתה מחדש 19 פעמים. במהלך מלחמת העולם השנייה המתקן שימש כמתקן צבאי. בין השנים 2008–2010 הוחרב המתקן כולו ונבנה מחדש.
בתחתית המקפצה נמצא מוזיאון הסקי אשר נפתח לראשונה ב-1983.
גלריית תמונות

צילום של מקפצת הולמנקולבאקן משנת 1892
צילום של מקפצת הולמנקולבאקן משנת 1917
קפיצת סקי במקפצת הולמנקולבאקן ב-1924
צילום של מקפצת הולמנקולבאקן משנת 1952, שבוע לאחר שנערכו בה התחרויות של אולימפיאדת החורף של 1952
צילום של מקפצת הולמנקולבאקן משנת 1975
צילום של מקפצת הולמנקולבאקן משנת 2007
צילום של מקפצת הולמנקולבאקן משנת 2019
הסכם פנגלונג

הסכם פנגלונג
הסכם פנגלונג (בבורמזית: ပင်လုံစာချုပ် פין לון סא ג'ואו ) היה הסכם שנחתם ב-12 בפברואר 1947 בעיירה פנגלונג, שברמת שאן (מדינת שאן הדרומית) בבורמה, בין ההנהגה הבורמזית בראשות הגנרל אונג סן, ראש המועצה הפועלת שליד מושל בורמה (ממשלה בפועל) למנהיגי הקבוצות האתניות שאן, קאצ'ין וצ'ין. 
ההסכם היה תוצאה של משא ומתן שהתנהל בוועידת פנגלונג השנייה.
במשא ומתן הזה בלטה תרומתם של אונג זאן ואי, פה חין, בו המו אונג, סר מאונג גי, ד"ר סיין מיא מאונג, ומיומה או תאן קיווה.
ההסכם קבע שבורמה הגרעינית או "בורמה המקורית" תתאחד עם "אזורי הרי הספר" כדי להקים את "האיחוד של בורמה". הסכם זה היה חיוני לקראת תחיית עצמאותה של בורמה מכיוון שבריטניה תכננה לשמור כמה מחלקי הארץ במסגרת הקהיליה הבריטית והודיעה שמתכוונת להעניק עצמאות בנפרד ל"בורמה האמיתית" ול"אזורי הרי הספר" המיושבים על ידי אתניות שונות.
ההסכם אישר עקרונית את "האוטונומיה המלאה בניהול הפנימי של אזורי הספר" ואיפשר את הקמתה העתידית של מדינת קצ'ין. הוא נתן גושפנקא להמשך ההסדרים הכלכליים שהיו קיימים בין מדינות שאן לממשלה הפדרלית הבורמזית ושקל הסדרים דומים לגבי הרי קצ'ין והרי צ'ין.
התאריך 12 בפברואר נחגג במיאנמר כ"יום האיחוד".
היסטוריה

המנהיגים הבורמזים בראשות אונג סאן לא היו מעוניינים בהישארותה של בורמה בקהיליה הבריטית. הם דגלו בהתנתקות ארצם מהודו (שהייתה באותה עת תחת שלטון בריטי) ובבלימת הגירתם של הודים לבורמה. ב-1930 גרמה העוינות כלפי ההודים למהומות גזעיות נגדם ולהפרדה בפועל של בורמה מהודו. בשנת 1937 נהפכה בורמה בסופו של דבר למושבת כתר נפרדת - בדומה למלאיה, צ'יילון והונג קונג. עצמאות בורמה מהכתר הבריטי הייתה אמורה להבטיח את ההפרדה המוחלטת מהודו ואת ריסון ההגירה מהודו לבורמה (ובעיקר ההגירה המוסלמית מחבל בנגל המזרחי).
בהסכם פנגלונג צוין שאזורי הספר המוזכרים יזכו עקרונית ל"אוטונומיה מלאה בתחום ניהול הפנים". 
בנוגע לאתניה קאצ'ין נקבע שהאסיפה המכוננת תבדוק יצירת מדינת קאצ'ין. מדינת שאן הייתה אמורה להמשיך בהסדרים הפיננסיים הקיימים עם הממשלה הבורמזית הפדרלית. צוין בהסכם שהסדרים כלכליים דומים יילקחו בחשבון גם לגבי הרי קאצ'ין ולגבי הרי צ'ין. 
23 החותמים הביעו בהסכם את רצונם לעבוד בשיתוף פעולה עם "הממשלה הזמנית הבורמזית" כדי לזרז השגת העצמאות והביעו את הסכמתם העקרונית   ליצירת איחוד בורמה.
בהמלצת המועצה העליונה של עמי ההרים המאוחדים, הציע ההסכם למנות יועץ למושל שיהפוך לחבר במועצה הפועלת. ליועץ יתמנו שני סגנים שיהיו רשאים להשתתף באותן הישיבות של המועצה הפועלת הנוגעות בענייני אזורי הספר. 
האזרחים שבאזורי הספר ייהנו מזכויות היסוד הנהוגות בארצות דמוקרטיות.
הבריטים השתכנעו כי אונג סאן והליגה האנטי-פשיסטית למען חירות העם שבשליטת הבורמזים יהיו מסוגלים להסתדר עם מנהיגי עמי ההרים. 
כיועץ המושל בעניין אזורי הספר התמנה סאו שווה תאיק, כשסגניו היו סינווה נאונג וומתו מאונג.
הבטחתו של אונג סאן לעמי הספר:"אם בורמה קבל צ'אט אחד גם אתם תקבלו צ'אט אחד".
נציגי האתניות אראקאן (ראחין), מון וקארן לא הוזמנו לוועידת פנגלונג. אונג סאן ושאר המנהיגים הבורמזים היו נחושים לפתור בדחיפות את סוגיית אזורי הספר. העמים שלא הוזמנו נחשבו בעיני הבריטים חלק מ"בורמה המקורית" ולכן מציאת הפתרון לזכויותיהם נדחה לשלב אחר.
עמים אלה הרגישו אז מופלים לרעה. בני ראחין (אראקאן) טענו שעד לשנת 1784 הייתה להם ממלכה מקבילה לזו של הבורמזים. גם לבני מון היו טענות דומות. בני קארן כאתניה השנייה בחשיבותה ובגודלה אחרי הבורמזים ציפו שגם להם תובטח מדינה בתוך האיחוד בדומה לבני שאן, קאצ'ין ואחרים.
הערות שוליים

↑  Khin Maung Saw 2015
↑  Khin Maung Saw 2015
↑  מטבע בורמזי
↑  Khin Maung Saw 2015
אונג סאן חותם את הסכם פנגלונג,1947
הולמסינה

| הולמסינה |
| --- | --- |
  למעלה יציקת גבס של Holmesina floridanus, למטה Holmesina floridanus בהשוואה לאדם
תקופה
פליסטוקן כ-2,600,000–12,000 שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: ארמדילאים
משפחה:: פמפתריים
סוג:: הולמסינה
שם מדעי
 Holmesina ‏סימפסון, 1930

הולמסינה (שם מדעי: Holmesina) הוא סוג של דלשינאי שנכחד מסדרת הארמדילאים שהשתייך למשפחה הנכחדת פמפתריים (Pampatheriidae).
מאפיינים

יצור זה היה גדול מהרבה מהארמדילים החיים. הוא הגיע לאורך של 2 מטרים ושקל מעל 227 קילוגרם. הארמדיל הגדול ביותר בימינו, ארמדיל ענק מגיע רק למשקל 54 קילוגרם. ליצור היה שריון עבה כמו הארמדילאים אך שונה בעיצובו, ונראה שהם לא יכלו להתכדר לכדור להגנה. הם גם נראו שונה מהגליפטודוניים, ארמדילי ענק שחיו יחד איתם באמריקה הדרומית.
במהלך ההחלפה האמריקאית הגדולה יצורים אלה נעו צפונה מברזיל עד לדרומה של ארצות הברית שם הם נמצא בעיקר בטקסס ובפלורידה, יחד עם מינים רבים מהפאונה של אמריקה הדרומית.
ככל הנראה יצורים אלה ניזונו בעיקר מצמחייה. בשל גודלם הם לא חששו מטורפים.
המשחקים הפאראלימפיים לונדון (2012)

| --- | --- |

 עיר מארחת:  לונדון, הממלכה המאוחדת
 מדינות משתתפות:  164
 ספורטאים משתתפים:  4,294
 טקס הפתיחה:  29 באוגוסט 2012
 טקס הנעילה:  9 בספטמבר 2012
 נפתח רשמית על ידי:  המלכה אליזבת השנייה
 האצטדיון הראשי:  האצטדיון האולימפי
 → בייג'ינג 2008 ריו דה ז'ניירו 2016 ← 
המשחקים הפאראלימפיים בקיץ 2012 הם המשחקים הפאראלימפיים ה-14 שנערכו בבירת הממלכה המאוחדת, לונדון בין התאריכים 29 באוגוסט ל-9 בספטמבר. אף על פי שהעיר אירחה את המשחקים האולימפיים בפעם השלישית, זו הפעם הראשונה בה מתקיימים בעיר גם המשחקים הפאראלימפיים במקביל למשחקים האולימפיים.
תהליך בחירת העיר המארחת

תשע ערים הציעו את מועמדותן לאירוח המשחקים האולימפיים בשנת 2012: איסטנבול, הוואנה, לייפציג, לונדון, מוסקבה, מדריד, ניו יורק, פריז וריו דה ז'ניירו.
ב-18 במאי 2004, אחרי הערכת תשע המועמדות, ניפה הוועד האולימפי הבינלאומי ארבע ערים והציג את חמש המועמדות הסופיות, שהיו לונדון, פריז, מוסקבה, ניו יורק ומדריד.
פריז ולונדון נחשבו לבעלות הסיכויים הטובים ביותר להיבחר, וההערכה הרווחת הייתה שפריז היא המועמדת המועדפת (ה"פייבוריטית").
ב-6 ביולי 2005 התכנסו חברי הוועד האולימפי הבינלאומי במרכז הקונגרסים ראפלס סיטי שבסינגפור כדי לבחור את העיר המארחת. מוסקבה הייתה העיר הראשונה שהודחה, אחריה נשרה ניו יורק ובעקבותיה מדריד. השתיים שנשארו בתחרות היו כצפוי לונדון ופריז, ובהצבעה המכרעת זכתה לונדון, שקיבלה 54 קולות לעומת 50 קולות שקיבלה פריז.
יום לאחר ההצבעה וזכייתה של לונדון, בוצעה בלונדון סדרה של פיגועי טרור, ומחקה במהירות את השמחה בעיר. נראה שעיתוי הפיגועים לא היה קשור לזכייה יום קודם לכן. הוועד האולימפי העולמי עמד על החלטתו שהמשחקים האולימפיים ייערכו בלונדון למרות פיגועי הטרור.
תחרויות

לראשונה מאז המשחקים הפאראלימפיים סידני (2000) הורשו ספורטאים בעלי לקות אינטלקטואלית להשתתף במשחקים. הוועד הפאראלימפי הבינלאומי החליט להשיב את הקטגוריה למשחקים לאחר שהשעה אותה בעקבות שיתופם של עשרה ספורטאים ספרדים שאינם בעלי מוגבלויות במשחקי הכדורסל נכים. לספורטאים בעלי לקות אינטלקטואלית התקיימו מקצים במקצועות האתלטיקה, שחייה וטניס שולחן.
תחרויות > המדינות המשתתפות

המשחקים הפאראלימפיים לונדון 2012 היא אולימפיאדת הנכים הגדולה ביותר אי פעם. 4,294 ספורטאים מ-164 מדינות השתתפו במשחקים, כ-700 ספורטאים יותר מהמשחקים הפאראלימפיים בייג'ינג (2008). 14 מדינות השתתפו במשחקים לראשונה: אנטיגואה וברבודה, הרפובליקה הדמוקרטית של קונגו, ג'יבוטי, גמביה, גינאה ביסאו, ליבריה, מוזמביק, קוריאה הצפונית, סן מרינו, איי שלמה, איי הבתולה של ארצות הברית, ברוניי, קמרון וקומורו.
טרינידד וטובגו שבה למשחקים לאחר שנעדרה מהם מאז סיאול, 1988, ואילו מלאווי ובוטסואנה אמורות היו להופיע במשחקים בהופעת בכורה, אולם מספר שעות לפני טקס הפתיחה הודיעו כי בשל אי-מימון ממשלתי הן לא ישתתפו במשחקים.
תחרויות > ענפים

20 ענפי ספורט בתוכנית:
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|   קשתות   אתלטיקה   בוצ'ה   אופניים  כביש   מסלול   רכיבה   כדורגל 5 שחקנים |   כדורגל 7 שחקנים   כדור שער   ג'ודו   הרמת כוח   חתירה   שיט מפרשיות   קליעה |   שחייה   טניס שולחן   כדורעף נכים   כדורסל נכים   סייף נכים   רוגבי נכים   טניס נכים |  |  |  |  |  |
תחרויות > לוח זמנים

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  ●  | טקס הפתיחה |     | יום תחרויות |  ●  | תחרויות גמר |  ●  | טקס הסיום |
| אוגוסט / ספטמבר 2012 | 29 ד' | 30 ה' | 31 ו' | 1 ש' | 2 א' | 3 ב' | 4 ג' | 5 ד' | 6 ה' | 7 ו' | 8 ש' | 9 א' | מדליות זהב |
| --- | --- | --- | --- | --- | --- | --- | --- | --- | --- | --- | --- | --- | --- |
|  קשתות |  |  |  |  |  | 4 | 3 | 2 |  |  |  |  | 9 |
|  אתלטיקה |  |  | 11 | 17 | 20 | 17 | 21 | 20 | 21 | 16 | 23 | 4 | 170 |
|  בוצ'ה |  |  |  |  |  |  | 3 |  |  |  | 4 |  | 7 |
|  אופניים |  | 5 | 5 | 5 | 3 |  |  | 18 | 4 | 6 | 4 |  | 50 |
|  רכיבה |  |  |  | 2 | 3 | 2 | 4 |  |  |  |  |  | 11 |
|  כדורגל 5 שחקנים |  |  |  |  |  |  |  |  |  |  | 1 |  | 1 |
|  כדורגל 7 שחקנים |  |  |  |  |  |  |  |  |  |  |  | 1 | 1 |
|  כדורשער |  |  |  |  |  |  |  |  |  | 2 |  |  | 2 |
|  ג'ודו |  | 4 | 4 | 5 |  |  |  |  |  |  |  |  | 13 |
|  הרמת כוח |  | 2 | 3 | 3 | 3 | 3 | 3 | 3 |  |  |  |  | 20 |
|  חתירה |  |  |  |  | 4 |  |  |  |  |  |  |  | 4 |
|  שיט מפרשיות |  |  |  |  |  |  |  |  | 3 |  |  |  | 3 |
|  קליעה |  | 2 | 2 | 2 | 1 | 1 | 1 | 1 | 2 |  |  |  | 12 |
|  שחייה |  | 15 | 15 | 15 | 14 | 14 | 15 | 15 | 15 | 15 | 15 |  | 148 |
|  טניס שולחן |  |  |  |  | 11 | 10 |  |  |  | 4 | 4 |  | 29 |
|  כדורעף |  |  |  |  |  |  |  |  |  | 1 | 1 |  | 2 |
|  כדורסל נכים |  |  |  |  |  |  |  |  |  | 1 | 1 |  | 2 |
|  סייף נכים |  |  |  |  |  |  | 4 | 4 | 2 | 1 | 1 |  | 12 |
|  רוגבי נכים |  |  |  |  |  |  |  |  |  |  |  | 1 | 1 |
|  טניס נכים |  |  |  |  |  |  |  | 1 |  | 2 | 3 |  | 6 |
| סך גמרים ליום |  | 28 | 40 | 49 | 59 | 51 | 54 | 64 | 47 | 48 | 57 | 6 | 503 |
| סכום מצטבר |  | 28 | 68 | 117 | 176 | 227 | 281 | 345 | 392 | 440 | 497 | 503 |  |
|  טקסים | ● |  |  |  |  |  |  |  |  |  |  | ● |  |
| אוגוסט / ספטמבר 2012 | 29 ד' | 30 ה' | 31 ו' | 1 ש' | 2 א' | 3 ב' | 4 ג' | 5 ד' | 6 ה' | 7 ו' | 8 ש' | 9 א' | מדליות זהב |
תחרויות > מדליות

| 0 | 1 | 2 | 3 | 4 | 5 |
| --- | --- | --- | --- | --- | --- |
| מיקום | מדינה | זהב | כסף | ארד | סך הכל |
| 1 | הרפובליקה העממית של סין סין | 95 | 71 | 65 | 231 |
| 2 | רוסיה רוסיה | 36 | 38 | 28 | 102 |


| 3 | הממלכה המאוחדת הממלכה המאוחדת | 34 | 43 | 43 | 120 |
| 4 | אוקראינה אוקראינה | 32 | 24 | 28 | 84 |
| 5 | אוסטרליה אוסטרליה | 32 | 23 | 30 | 85 |
| 6 | ארצות הברית ארצות הברית | 31 | 29 | 38 | 98 |
| 7 | ברזיל ברזיל | 21 | 14 | 8 | 43 |
| 8 | גרמניה גרמניה | 18 | 26 | 22 | 66 |
| 9 | פולין פולין | 14 | 13 | 9 | 36 |
| 10 | הולנד הולנד | 10 | 10 | 19 | 39 |
| בסך הכל   (75 מדינות זכו במדליה) | בסך הכל   (75 מדינות זכו במדליה) | 302 | 304 | 356 | 962 |
ראו גם

ישראל במשחקים הפאראלימפיים לונדון (2012)
הערות שוליים

↑  Paralympics set to alter entry policy באתר BBCsport
↑  It’s Official – London 2012 to be Biggest Paralympic Games Ever באתר הוועד הפאראלימפי הבינלאומי
↑  Botswana and Malawi pull out of London 2012 Paralympic Games
| המשחקים הפאראלימפיים |
| --- | --- | --- |
| משחקי הקיץ | רומא (1960) • טוקיו (1964) • תל אביב (1968) • היידלברג (1972) • טורונטו (1976) • ארנהם (1980) • ניו יורק וסטוק מנדוויל (1984) • סיאול (1988) • ברצלונה (1992) • אטלנטה (1996) • סידני (2000) • אתונה (2004) • בייג'ינג (2008) • לונדון (2012) • ריו דה ז'ניירו (2016) • טוקיו (2020) • פריז (2024) |  |
| משחקי החורף | אורנסקולדויק (1976) • גיילו (1980) • אינסברוק (1984) • אינסברוק (1988) • אלברוויל (1992) • לילהאמר (1994) • נאגנו (1998) • סולט לייק סיטי (2002) • טורינו (2006) • ונקובר (2010) • סוצ'י (2014) • פיונגצ'אנג (2018) • בייג'ינג (2022) |  |
| --- | --- |
בקרת זהויות :  NLI: 987011427461405171  GND: 16168961-9  LCCN: no2012152287  NKC: kn20140721007  VIAF: 174388820   WorldCat (עם VIAF): 174388820
הסתברויות בברידג'

במשחק הברידג' הסתברויות מתמטיות  ממלאות תפקיד חשוב. שחקן היודע את ההסתברויות ומשחק בהתאם עשוי להצליח יותר משחקן שאינו יודע אותן. ההסתברויות המוצגות בהמשך הם הסתברויות אפריוריות ולא הסתברויות מותנות כאשר ידוע מידע נוסף.